Presuda Općeg suda (osmo vijeće) od 28. siječnja 2016. – Austrija protiv Komisije

(predmet T‑427/12)

„Državne potpore — Bankarski sektor — Potpore koje su Njemačka i Austrija dodijelile Bayerische Landesbank prilikom njezina restrukturiranja — Odluka kojom se potpora proglašava spojivom s unutarnjim tržištem pod određenim uvjetima — Stavljanje izvan snage prvotne odluke napisane na jeziku koji nije jezik države članice — Tužba za poništenje — Akt koji se može pobijati — Dopuštenost — Pojam državna potpora — Prednost — Pravo na obranu — Obveza obrazlaganja“

1. Tužba za poništenje — Akti koji se mogu pobijati — Pojam — Akti koji proizvode obvezujuće pravne učinke — Odluka kojom se prijavljena mjera kvalificira kao državna potpora i proglašava spojivom s unutarnjim tržištem — Uključenost (čl. 263. UFEU‑a) (t. 27.‑31.)

2. Tužba za poništenje — Tužbe država članica — Tužba protiv Komisijine odluke kojom se prijavljena mjera kvalificira kao državna potpora i proglašava spojivom s unutarnjim tržištem — Dopuštenost koja nije uvjetovana dokazivanjem pravnog interesa (čl. 263. UFEU‑a) (t. 29.‑30.)

3. Sudski postupak — Odluka koja u postupku nadomješta pobijanu odluku — Novi element — Proširenje prvotnih zahtjeva i razloga (t. 38.‑41.)

4. Potpore koje dodjeljuju države — Upravni postupak — Pravo zainteresiranih osoba da budu saslušane — Doseg — Sudski nadzor — Ocjena s obzirom na dostupne informacije u trenutku donošenja odluke (čl. 108. st. 2. i čl. 263. UFEU‑a; Uredba Vijeća br. 659/1999, čl. 6.) (t. 45.‑55.)

5. Akti institucija — Obrazloženje — Obveza — Doseg — Odluka Komisije o državnim potporama (čl. 107. i 296. UFEU‑a) (t. 59.‑62.)

6. Potpore koje dodjeljuju države — Pojam — Dodjela prednosti korisnicima — Intervencija države kojom se umanjuju troškovi koji obično terete proračun poduzetnika — Uključenost (čl. 107. st. 1. UFEU‑a) (t. 69.‑80.)

7. Potpore koje dodjeljuju države — Zabrana — Odstupanja — Potpore koje se mogu smatrati spojivima s unutarnjim tržištem — Potpore financijskom sektoru u kontekstu financijske krize — Diskrecijska ovlast Komisije — Sudski nadzor — Granice (čl. 107. st. 3. UFEU‑a; Obavijest Komisije 2009/C 195/04) (t. 81.‑94.)

8. Ekonomska i monetarna politika — Ekonomska politika — Zabrana Uniji ili državi članici da snose odgovornost za obveze druge države članice ili da ih preuzmu na sebe — Dodjela financijske pomoći državi članici koja ostaje odgovorna za vlastite obveze prema svojim vjerovnicima — Financijska pomoć koja ne dovodi u pitanje poticanje države članice korisnice da vodi zdravu fiskalnu politiku — Dopuštenost (čl. 125. UFEU‑a) (t. 100.‑101.)

Predmet

Zahtjev za poništenje članka 1. stavka 1. točke (d) i stavka 2. Odluke Komisije C (2012) 5062 final od 25. srpnja 2012. o državnoj potpori SA.28487 (C 16/2009 ex N 254/2009) koju su Savezna Republika Njemačka i Republika Austrija dodijelile Bayerische Landesbank kao i, nakon stavljanja izvan snage navedene odluke člankom 1. Odluke Komisije (EU) 2015/657 od 5. veljače 2013. o državnoj potpori koju su Njemačka i Austrija dodijelile Bayerische Landesbank (predmet SA.28487 (C 16/2009 ex N 254/2009)) (JO 2015, L 109, str. 1.), zahtjev za poništenje članka 2. stavka 1. točke (d) i stavka 2. potonje odluke.

Izreka

1. Tužba se odbija.